
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 269
                                                            din 7 octombrie 2022
privind încetarea unui contract de închiriere și acordarea dreptului de acces pe proprietatea publică a Municipiului Sighișoara către S.C. Orange Romania Communications S.A., 

în vederea instalării unui cabinet de tip ONU necesar mutării echipamentelor de telecomunicații

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 31.686/04.10.2022 şi la Consiliul Local Sighișoara cu nr. 32.101/06.10.2022, de referatul de aprobare, înregistrat cu nr. 31.688/04.10.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere faptul că imobilul - construcție înscris în C.F. nr. 51499 Sighișoara (nr. C.F. vechi: 104 - Hetiur) sub nr. top. 338-C1, situat în sat Hetiur, str. Principală, nr. 121, jud. Mureș, va face obiectul lucrărilor de investiții „Lucrări de reparație și igienizare imobil în vederea amenajării unui centru medical” din cadrul proiectului „Sănătatea ta contează! – Servicii de prevenție, asistență medicală și educație pentru sănătate pentru grupurile vulnerabile” depus de Municipiul Sighișoara în cadrul Apelului nr. 1 de proiecte „Îmbunătățirea accesului la serviciile de sănătate pentru grupurile vulnerabile, inclusiv Romi”, apel finanțat în cadrul Programului „Provocări în sănătatea publică la nivel european” – Mecanismul Financiar SEE 2014 – 2021;

Având în vedere faptul că pentru un spațiu cu suprafața de 19,31 mp. din imobilul - construcție situat în sat Hetiur, str. Principală, nr. 121, jud. Mureș, antemenționat, Municipiul Sighișoara are încheiat contractul de închiriere nr. 237/24941/03.08.2000, așa cum a fost modificat și completat prin actele adiționale nr. 1 - 10, cu Telekom România Communications S.A., cu destinația de instalare a unei centrale digitale și prestare de servicii de telefonie;

Având în vedere faptul că, drept răspuns la solicitarea Municipiului Sighișoara nr. 23.063/XI/2/13.07.2022, Orange România Communications S.A., prin Divizia Proprietăți Imobiliare – Departament Spații Închiriate România, transmite, prin adresa nr. OROC/FIN/CEO/209458/22.09.2022, înregistrată la Municipiul Sighișoara cu nr. 30.720/26.09.2022, acordul societății cu privire la încetarea contractului de închiriere nr. 237/24941/03.08.2000 pentru ocuparea spațiului în suprafață de 19,31 mp. (sat Hetiur), condiționat de atribuirea unui teren, în suprafață de 2 mp., în fata imobilului mai sus menționat, pentru mutarea echipamentelor de telecomunicații;

 Având în vedere faptul că prin aceeași adresă mai sus menționată, Orange România Communications S.A. adresează rugămintea de a se da curs propunerii de semnare a unui contract de drept de acces, în temeiul Legii nr. 159/2016 privind regimul infrastructurii fizice a rețelelor de comunicații electronice, ce va avea ca obiect utilizarea terenului în suprafață de 2 mp. pentru instalarea unui cabinet de tip ONU în fața imobilului din sat Hetiur, necesar pentru mutarea echipamentelor din spațiul deținut prin contractul de închiriere mai sus menționat, atașând contractul - cadru de drept de acces întocmit în temeiul dispozițiilor Legii nr. 159/2016, alături de Decizia Președintelui Autorității Naționale pentru Administrare și Reglementare în Comunicații nr. 997/2018, publicată în Monitorul Oficial nr. 1013 din data de 29.11.2018;

Având în vedere faptul că prin adresa înregistrată la Municipiul Sighișoara cu nr. 31.290/29.09.2022, Orange România Communications S.A. depune documente în dovedirea schimbării denumirii firmei din Telekom România Communications S.A. în Orange România Communications S.A., respectiv: Hotărârea Adunării Generale Extraordinare a Acționarilor Telekom România Communications S.A. din data de 10 februarie 2022, Certificatul de înregistrare la Oficiul Național al Registrului Comerțului și Certificatul de înregistrare mențiuni;
Ținând cont de prevederile Legii nr. 159/2016 privind regimul infrastructurii fizice a reţelelor de comunicaţii electronice, precum şi pentru stabilirea unor măsuri pentru reducerea costului instalării reţelelor de comunicaţii electronice, cu modificările și completările ulterioare;

Având în vedere Decizia Președintelui Autorității Naționale pentru Administrare și Reglementare în Comunicații nr. 997/2018 privind tarifele maxime care pot fi percepute pentru exercitarea dreptului de acces pe, deasupra, în sau sub imobilele proprietate publică, publicată în Monitorul Oficial nr. 1013 din data de 29.11.2018;

Având în vedere Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 287/2009 privind Codul civil, republicat, cu modificările şi completările ulterioare, cu precădere cele ale art. 1777 - 1823 din aceasta;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 31.687/04.10.2022, prin care se propune încetarea unui contract de închiriere și acordarea dreptului de acces pe proprietatea publică a Municipiului Sighișoara către S.C. Orange Romania Communications S.A., în vederea instalării unui cabinet de tip ONU necesar mutării echipamentelor de telecomunicații;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c” și „d”, alin. (7) lit. „s” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

    H O T Ă R Ă Ş T E:

Art. 1. Se aprobă încetarea contractului de închiriere nr. 237/24941/03.08.2000, așa cum a fost modificat și completat prin actele adiționale nr. 1 - 10, încheiat între Municipiul Sighișoara și Telekom România Communications S.A, având ca obiect spațiul cu suprafața de 19,31 mp. din imobilul -construcție situat în sat Hetiur, str. Principală, nr. 121, jud. Mureș, destinat instalării unei centrale digitale și prestare de servicii de telefonie.
Art. 2. (1) Se acordă, cu titlu gratuit, dreptul de acces pe terenul proprietate publică a Municipiului Sighișoara, în suprafață de 2 mp., situat în fața imobilului - construcție din sat Hetiur, str. Principală, nr. 121, jud. Mureș, către S.C. Orange Romania Communications S.A., în vederea instalării unui cabinet de tip ONU necesar mutării echipamentelor de telecomunicații din spațiul cu suprafața de 19,31 mp. din imobilul - construcție situat în sat Hetiur, str. Principală, nr. 121, jud. Mureș, ce a făcut obiectul contractului de închiriere nr. 237/24941/03.08.2000, așa cum a fost modificat și completat prin actele adiționale nr. 1 – 10.

(2) Se aprobă contractul - cadru pentru constituire a dreptului de acces pentru realizarea accesului pe proprietatea publică a Municipiului Sighișoara în vederea instalării, întreținerii, înlocuirii sau mutării rețelelor publice de comunicații electronice sau a elementelor de infrastructură necesare susținerii acestora, Anexa nr. 1 la prezentul.

(3) Durata contractului este de 5 ani, cu posibilitatea prelungirii, cu acordul Consiliului Local Sighișoara, potrivit prevederilor contractuale și legislației aplicabile.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică, Biroul Public Cadastru, Topometrie și Administrare Terenuri Agricole și Forestiere şi Biroul Juridic din cadrul Municipiului Sighişoara.
Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

          Stupariu Călin              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Serviciul Evidența Patrimoniului și Fond locativ;
  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;
  1 ex. Biroul Juridic;

  1 ex. S.C. Orange Romania Communications S.A.

13 ex.  

B.A.

